wickkiey/tamil-wikipedia-markdown huggingface dataset:
# வானகம் ஆளும் அரசியே வாழ்க!

**வானகம் ஆளும் அரசியே வாழ்க!** அல்லது பழைய வழக்கில் **பரலோகத்துக்கு இராக்கினியே வாழ்க!** (; ) என்பது தூய கன்னி மரியாவைக் குறித்து கத்தோலிக்க திருச்சபையில் திருப்புகழ்மாலையின் இரவு மன்றாட்டின் முடிவில் பாடப்படும் நான்கு பாடல்களுள் ஒன்றாகும். (மற்றவை மண்ணக மீட்பரின் மாண்புயர் அன்னையே!, விண்ணக அரசியே! மற்றும் கிருபை தயாபத்து செபம்).  

இயேசுவைக் கோவிலில் அர்ப்பணித்தல் விழா (பெப்ரவரி 2) அன்று துவங்கி புனித வாரத்தின் புதன் முடிய இது பாடப்படுகின்றது. இதன் ஆக்குனர் யார் என்பது குறித்த தகவல் இல்லை, ஆயினும் 12ம் நூற்றாண்டு முதல் இது பழக்கத்தில் இருந்துள்ளதற்கு சான்றுகள் உள்ளன.  

இந்த மன்றாட்டினை செபிப்பவருக்கு திருச்சபை வழங்கும் பலன்கள் உண்டு.  

## பாடல் வரிகள்

### பழைய வழக்கு

புதுவையில் உள்ள மிஷன் அச்சகத்தில் 1937ஆம் ஆண்டு அச்சிடப்பட்டு வெளியிடப்பட்ட *ஞான சமுத்திரம்* என்னும் நூலில் இருந்து இப்பாடலில் உரை கீழே தரப்பட்டுள்ளது  

:பரலோகத்துக்கு இராக்கினியே வாழ்க! :சம்மனசுக்களுக்கு தலைவியே வாழ்க! உலகத்தைப்பிராகாசிக்கச் செய்யவந்த பரஞ்சோதியாகிய கர்த்தர் எழுந்தருளின திருவாசலே வாழ்க! தேவ கனியைத் தந்த தூய்மையான திவ்விய பூங்கொடியே வாழ்க! சகல கன்னியர்களிலும் மகிமை பொருந்திய அதிசவுந்தரிய ரூபலாவண்ய கன்னிகையே களிகூறும். ஆராதனைக்குப் பாத்திரமான உம்முடைய திருக்குமாரனிடத்தில் எங்கள் பாவப்பொறுத்தலுக்காக மன்றாடும்.  

:முதல் - அர்ச். கன்னிகையே, நான் உம்மை ஸ்துதிக்கக் கிருபை செய்தருளும்.  
:துணை - உம்முடைய சத்துருக்களை வெற்றி கொள்ள எனக்கு பாலத்தைத் தந்தருளும்.  

:**மன்றாடுவோமாக:** தயாபர சர்வேசுரா சுவாமீ! எங்கள் துர்ப்பலத்துக்கு உமது திருச்சரணக் காவலைக் கட்டளையிட்டருளும், தேவமாதாவை நினைத்துக் கொண்டாடுகிற நாங்கள் அந்தத் திவ்விய தாயருடைய வேண்டுதல் உதவியால் பாவமாகிய மரணத்திலிருந்து உயிர்க்கும்படிக்கு அநுக்கிரகம் செய்தருளும். இந்த மன்றாட்டுகளை எல்லாம் எங்கள் ஆண்டவரான சேசுகிறிஸ்து நாதருடைய திரு முகத்தைப்பார்த்து எங்களுக்குத் தந்தருளும். - ஆமென்
# திருவாக்குப் புராணம்

**திருவாக்குப் புராணம்** என்னும் கிறித்தவக் காப்பியத்தை எழுதியவர் கனகசபை என்பவர் ஆவார். இந்நூல் 1853ஆம் ஆண்டு சென்னையில் பதிப்பிக்கப் பெற்றுள்ளது.  

## நூல் பிரிவுகள்

திருவாக்குப் புராணம் மூன்று காண்டங்களைக் கொண்ட காப்பியமாக அமைக்கப்பட்டுள்ளது. இதில் விவிலிய வரலாறு கவிதை வடிவம் பெறுகிறது.  

## உள்ளடக்கம்

விவிலியத்தைக் கடவுளின் வாக்காகக் கிறித்தவர்கள் கருதுகிறார்கள். மேலும் மூவொரு கடவுளின் இரண்டாம் ஆள் "வாக்கு" என்றே அழைக்கப்படுகிறார். அவரே இவ்வுலகில் இயேசு கிறித்துவாக மனுவுருக் கொண்டு சிலுவையில் அறையுண்டு இறந்து, சாவினின்று உயிர்பெற்றெழுந்து மனித குலத்தைப் பாவத்தினின்றும் சாவினின்றும் விடுவித்து பேரின்ப வீட்டைத் திறந்துவைத்தார் என்பது கிறித்தவ நம்பிக்கை.  

திருவாக்குப் புராணம் கடவுளின் வார்த்தையை எடுத்துரைப்பதால் இப்பெயர் பெற்றது.  

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# வ. உ. சி. பூங்கா, கோயம்புத்தூர்



**வ. உ. சிதம்பரனார் பூங்கா மற்றும் விலங்கியல் பூங்கா** (*V O Chidambaranar park and zoo*) இந்தியாவின் தமிழ்நாடு மாநிலத்தின் கோயம்புத்தூர் நகரத்தில் அமைந்துள்ளது.  
நகரின் மையப்பகுதியான காந்திபுரத்தில் அமைந்துள்ள இப்பூங்கா வ. உ. சி. பூங்கா என சுருக்கமாக அழைக்கப்படுகிறது. 1965 ஆம் ஆண்டு தொடங்கப்பட்டு ஓர் உயிரியல் மற்றும் பொழுதுபோக்கு பூங்காவாகச் சுற்றுலாப் பயணிகளை இப்பூங்கா பெரிதும் கவர்கிறது. 2013 ஆம் ஆண்டு கணக்கெடுப்பின்படி இங்கு 335 பறவைகள், 106 பாலூட்டிகள் மற்றும் 54 ஊர்வன உள்ளிட்ட 890 விலங்குகள் இருந்தன. வ. உ. சிதம்பரம்பிள்ளையின் நினைவாக இப்பெயர் பூங்காவிற்கு சூட்டப்பட்டுள்ளது. கோயம்புத்தூர் மாநகராட்சி வ.உ.சி. பூங்காவை நிர்வகிக்கிறது.  

சிறுவர் முதல் பெரியவர்கள் வரை அனைத்து வயதினருக்கும் இப்பூங்கா ஒரு பொழுதுபோக்கு மையமாக விளங்குகிறது. பொழுதுபோக்குப் பிரிவையொட்டி உயிரியல் பூங்கா உள்ளது. சிறுவர்களுக்காக விளையாட்டுச் சாதனங்களும், விளையாட்டுத் தொடருந்தும் அதற்கான சிறிய தொடருந்து நிலையமும், சார்மினார், வானூர்தி, பீரங்கி ஆகியவற்றின் மாதிரி வடிவமைப்புகளும், பசுமையான புல்தரையும், மரங்களும், அவற்றுக்கு நடுவே ஆங்காங்கே சிலையமைப்புகளும், வண்ண மீன்கள் நிலையம் ஒன்றும் இங்கு காணப்படுகின்றன.  

## பூங்காவும் மைதானமும்
உயிரியல் பூங்காவுடன் தொடர்புடைய ஒரு விளையாட்டு மைதானமும், குழந்தைகள் பூங்கா ஒன்றும் இங்கு அமைந்துள்ளன. இப்பூங்காவில் பொம்மை தொடர் வண்டி, சுராசிக் பூங்கா மற்றும் மீன்காட்சியகம் ஆகியன உள்ளன. மைதானத்தில் அவ்வப்போது பொருட்காட்சிகள், விளையாட்டுப் போட்டிகள், ஆண்டுதோறும் சுதந்திரதின விழா, குடியரசுதின விழா போன்றவைகள் நடைபெறுகின்றன. மேலும் சந்தனமரம் உள்ளிட்ட 200 வகையான மரங்கள் இங்கு காணப்படுகின்றன.  

## வண்ணமீன்கள் காட்சியகம்

கோயம்புத்தூர் மாநகராட்சியால் இப்பூங்காவினுள் வண்ண மீன்கள் காட்சியகம் ஒன்று அமைக்கப்பட்டுள்ளது. இக்காட்சியகத்தில் கப்பீசு மீன்கள், கிளிமீன்கள், கோய்க்கெண்டை மீன்கள், வெள்ளைப் புலிச்சுறா மற்றும் கருப்புப் புலிச்சுறா மீன்கள், முத்து அரவணா மீன்கள், வெல்வெட்டுத் துணி மீன்கள் (ஆஸ்கர்) என பலவகை வண்ணமீன்கள் கண்ணாடிப்பெட்டிகளில் காட்சிப்படுத்தப்பட்டுள்ளன.  

## அமைப்புகள்

நீரூற்று, வானூர்தி, பீரங்கி, சார்மினார் ஆகியவற்றின் மாதிரி வடிவமைப்புகள், மணிப்புரி நடனமங்கை, கதக்களி நடனமாடும் ஆணின் சிலைகளுடன் மேலும் சில சிலைகள் அங்காங்கே புல்தரைகளுக்கும் மரங்களுக்குமிடையே அமைக்கப்பட்டுள்ளன.  

## விளையாட்டுத் தொடருந்து
மரம் நட்டதைத் தெரிவிக்கும் கற்பலகை.]]  

குழந்தைகளுக்காக விளையாட்டுத் தொடருந்து ஒன்று இங்கு இயக்கப்படுகிறது. எஞ்ஜினுடன் மூன்று பெட்டிகள் இணைக்கப்பட்டுள்ளன. சிறுவர்கள் மட்டுமல்லாது பெரியவர்களுக்கும் இதில் பயணிக்க (அனைவருக்கும் கட்டணம் உண்டு) அனுமதிக்கப்படுகின்றனர். இத் தொடருந்துப் பாதை மான்கள், ஒட்டகங்கள் பராமரிக்கப்படும் கூண்டுகளைச் சுற்றிச் செல்கிறது. பாதையில் ஒரு குகையும் இடம்பெற்றுள்ளது.  

## பச்சைநாயகி
2005 ஆம் ஆண்டில், ஜூலை 6 ஆம் தேதியன்று அப்போதைய இந்தியக் குடியரசுத் தலைவர் அப்துல் கலாமால் இப்பூங்காவில் நடப்பட்டு வளர்ந்து வரும் மரம் *பச்சைநாயகி* என்று பெயரிடப்பட்டுள்ளது.  

## படங்கள்
# அறநெறி பாடிய வீரகாவியம்


**அறநெறி பாடிய வீரகாவியம்** என்னும் கிறித்தவக் காப்பியத்தை திலகவதி பால் என்பவர் ஆக்கியுள்ளார். இந்நூல் 1969ஆம் ஆண்டு கிறித்தவ இலக்கியச் சங்கம் என்னும் அமைப்பால் சென்னையில் வெளியிடப்பட்டது.  

## நூல் பொருள்

இக்காப்பியத்தின் தலைவனாக இருப்பவர் அமெரிக்காவில் கருப்பர்களின் உரிமைகளுக்காகப் போராடி உயிர்த் துறந்த கிறித்தவப் பெருமானாகிய மார்ட்டின் லூதர் கிங் (1929-1968) என்பவர் ஆவார். இந்த ஆப்பிரிக்க-அமெரிக்க தலைவரின் வாழ்க்கை, கொள்கைகள் ஆகியவற்றை "அறநெறி பாடிய வீரகாவியம்" எடுத்துரைக்கிறது.  

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# கிறிஸ்தாயனம் (நூல்)

**கிறிஸ்தாயனம்** என்னும் கிறித்தவக் காப்பியத்தை ஆக்கியவர் ஜான் பால்மர் என்பவர். இதில் இயேசு கிறித்துவின் வரலாறு நான்கு காண்டங்களில் விருத்தப்பாக்களில் பாடப்பட்டுள்ளது.  

## வெளியீட்டு விவரங்கள்

கிறிஸ்தாயனம் என்னும் நூல் நாகர்கோவிலில் 1865ஆம் ஆண்டு வெளியிடப்பட்டது. இதை வெளியிட்ட நிறுவனம் இலண்டன் மிஷனரி சொசைட்டி என்னும் அமைப்பைச் சார்ந்த இலண்டன் மிஷன் அச்சகம் ஆகும்.  

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# கிறிஸ்து மான்மியம் (நூல்)

**கிறிஸ்து மான்மியம்** என்னும் கிறித்தவக் காப்பியம் இயேசு கிறித்துவின் வாழ்க்கை, போதனை, சாவு, உயிர்த்தெழுதல் ஆகியவற்றை எடுத்துரைக்கின்ற இலக்கியம் ஆகும்.  

## வெளியீட்டு விவரங்கள்

இந்நூல் தரங்கம்பாடி லூத்தரன் அச்சகத்தால் 1891ஆம் ஆண்டு வெளியிடப்பட்டது.  

## ஆதாரம்
இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# தேரே நால் லவ் ஹோ கயா



***தேரே நால் லவ் ஹோ கயா*** என்பது 2012 ஆம் ஆண்டு வெளியான இந்தித் திரைப்படம். இதில் ரித்தீஷ், ஜெனிலியா ஆகியோஎ முதன்மை வேடங்களில் நடித்தனர். குமார் எஸ். தௌரானி தயாரிப்பில் உருவான இப்படம், பிப்பிரவரி 24 ஆம் நாள் வெளியானது.  

## திரைக்கதை
நாயகியான மினிக்கு திருமணம் என்றால் பிடிக்காது. ஆனாலும், அவள் தந்தை செல்வந்தர் ஒருவரை திருமணம் செய்துகொள்ள வற்புறுத்துகிறார். நாயகனான விரேன் தன் கனவான சொந்த பயண அலுவலகத்தைத் தொடங்க, பெரும்பாடுபடுகிறான்.  
எனவே, நாயகியின் தந்தையிடம் உள்ள ஆட்டோ ஒன்றிற்கு ஓட்டுனராகப் பணிக்குச் சேர்கிறான். தனது சேமிப்புகளை தன் ஆட்டோ இருக்கையின் கீழ் வைக்கிறான். ஒரு நாள் நாயகியின் தந்தை தன் அனைத்து ஆட்டோக்களையும் விற்று புதிய கார்களை வாங்குகிறார். நாயகன் தன் பணம் தொலைந்ததன் காரணமாக குடிக்கிறான். குடித்த நிலையில் நாயகியின் வீட்டு வாசலில் தன் பணத்தைக் கேட்கிறான். அச்சமயம நாயகியின் திருமணப் பேச்சு எழுகிறது. உடனே, நாயகன் ஒரு துப்பாக்கியைக் காட்டி, பணம் தராவிட்டால் கொன்றுவிடுவதாக மிரட்டுகிறான். ஆனால், விட்டுவிடுகிறான். நாயகி தன் தந்தையை சமாளிக்க, நாயகனை தன் தந்தையின் புதிய காரில் தன்னை தொலைவுக்குக் கடத்திச் செல்லுமாறு வேண்டுகிறாள். அவள தந்தையிடம் ஒரு லட்சம் ரூபாய் கேட்க வேண்டும் என்றும் அதில் தன் பங்கான 60,000 ரூபாயைப் பெற்றுக் கொள்ளலாம் என்றும் நாயகனுக்கு அறிவுறுத்துகிறாள். மீதியைத் தான் எடுத்துக் கொள்வதாகவும் கூறுகிறாள்.  
அவள் தந்தைக்கு கடிதம் சென்று சேரும் நேரத்தில், இருவரும் காதல் கொள்கின்றனர். நாயகியுடன் நிச்சயமான சன்னி என்பவனும் நாயகியின் தந்தையும் பணத்தைத் தருவதாகக் கூறுகின்றனர். ஆனால், கடைசி நேரத்தில் ஏமாற்றுகின்றனர்.  
திடீரென்று பணம் மிரட்டும் கொள்ளை கும்பல் இருவரையும் கடத்திச் செல்கிறது.  
கடத்திய கொள்ளைக் கும்பல் தலைவன் நாயகனின் தந்தை எனத் தெரிய வருகிறது. தந்தையின் வழியில் செல்ல விரும்பாமல், பாட்டியாலாவில் ஆட்டோ ஓட்டுனராகின்றான்.  
நாயகியின் தந்தை பணம் கொடுத்து நாயகியை மீட்கிறார்.  
நாயகனின் தந்தை நாயகி கடத்தல் தொழில் செய்ய வேண்டுமெனக் கூறுகிறான். நாயகிக்கு அவப்பெயர் வரக்கூடாது என்பதால் அவளை காதலிக்க வில்லை என்கிறான் நாயகன். தன் தந்தையுடன் செல்கிறாள் நாயகி. பின்னர், நாயகியை கடத்துகிறான் நாயகன். தன் தந்தையின் விருப்பப்படி திருமணத்திற்கு சம்மதிக்கிறாள். திருமணக் கோலத்தில் சன்னியை எதிர்பார்க்க, நாயகன் விரேன் வருகிறான். இருவரும் கடத்தல் தொழில் நடந்த நாயகனின் வீட்டை டாக்சி ஓட்டுனரகமாக மாற்றுகின்றனர்.
# பாயில் வெப்பநிலை

வெப்பவியக்கவியலில், **பாயில் வெப்பநிலை** (*Boyle temperature*) என்பது நல்லியல்பற்ற வளிமம் ஒன்று இலட்சிய வளிமமாகத் தொழிற்படும் போது அதன் வெப்பநிலை ஆகும். அழுத்தக் காரணி (*compressibility factor*) Z, 1 ஆக இருக்கும் போது, பாயில் வெப்பநிலை <math>T_b</math> பின்வருமாறு தரப்படும்:  

:<math>T_b = \frac{a}{Rb}</math>  

சாதாரண வளிமங்கள் பாயில் விதிப்படி செயல்படுவதில்லை. வெப்பநிலை மாறாது இருக்கும் போது ஒரு வளிமத்தின் கன அளவு அதன் அழுத்தத்திற்கு எதிர்விகிதத்தில் இருக்கும் என்பது பாயில் விதியாகும். இவ்விதியிலிருந்து வளிமங்கள் சிறிது மாறுபடுகின்றன. ஆனால் ஒரு குறிப்பிட்ட வெப்பநிலையில் ஒவ்வொரு வளிமமும் பாயில் விதிப்படிச் செயல்படுகின்றன. இந்த வெப்பநிலையே பாயில் வெப்பநிலை ஆகும்.
# வளைவு ஆரம்


**வளைவு ஆரம்** (*radius of curvature*, **ROC**) என்ற பதம் என்பது ஒளியியல் வடிவமைப்புகளில் குறி வழக்குகளுக்கு முக்கியமாகப் பயன்படுத்தப்படுகிறது. கோள வில்லைகள் அல்லது கோள ஆடிகளின் மேற்பரப்பின் வளைவு மையம் ( of curvature) (*x*,&nbsp;*y*,&nbsp;*z*) அவ்வில்லை அல்லது ஆடி எந்தக் கோளத்தின் பகுதியாக இருக்கிறதோ அக்கோளத்தின் மையம் ஆகும். வில்லையின் மேற்பரப்பின் உச்சப்புள்ளி வில்லையின் ஒளியியல் அச்சில் அமைந்திருக்கும். வளைவு மையத்திலிருந்து வளைவின் உச்சப் புள்ளிக்கான தூரம் கோளமேற்பரப்பின் ஆரம் அல்லது **வளைவு ஆரம்** எனப்படும். கோள ஆரையின் குறி வழக்கு பின்வருமாறு:  
- உச்சப்புள்ளி (vertex) வளைவு மையத்தின் இடப்பக்கம் அமைந்திருந்தால் வளைவு ஆரம் நேர்க்குறியைக் கொண்டிருக்கும்.
- உச்சப்புள்ளி வளைவு மையத்தின் வலப்பக்கம் அமைந்திருப்பின், வளைவு ஆரம் எதிர்க்குறியைக் கொண்டிருக்கும்.

## சிறுபிறழ்ச்சி கொண்ட கோளப்பரப்புகள்
ஒளியியல் மேற்பரப்புகள் கோளவடிவில் அல்லாமல் சிறு பிறழ்ச்சியைக் (aspheric lenses) கொண்டிருந்தாலும் அவற்றுக்கும் வளைவு ஆரம் கணிக்க முடியும். இவாற்றின் ஆரம் பின்வரும் சமன்பாட்டின் மூலம் தரப்படலாம்:  

:<math>z(r)=\frac{r^2}{R\ (1+\sqrt{1-(1+K)\frac{r^2}{R^2}}\ )}+\alpha_1 r^2+\alpha_2 r^4+\alpha_3 r^6+\cdots ,</math>  

இங்கு, ஒளியியல் அச்சு **z** திசையில் இருப்பதாகக் கொள்ளப்படுகிறது. <math>z(r)</math> என்பது அச்சில் இருந்து <math>r</math> தூரத்தில், உச்சப்புள்ளியில் இருந்து z-திசையில் மேற்பரப்பின் இடப்பெயர்ச்சி, <math>\alpha_1</math>, <math>\alpha_2</math> ஆகியன சுழியம் ஆக இருப்பின், <math>R</math> *வளைவு ஆரம்* ஆகும். <math>K</math> உச்சப்புள்ளியில் (இங்கு <math>r=0</math>) கூம்பு மாறிலி (conic constant) எனப்படும்.  

## மேலும் பார்க்க
- வளைவு ஆரம் (கணிதம்)
# பலன்கள் (கத்தோலிக்க திருச்சபை)

இலாத்தரன் யோவான் முதன்மைப் பேராலயத்தில் பொறிக்கப்படுள்ள பலன்கள் குறித்த அறிக்கை]]  
கத்தோலிக்க திருச்சபையில் **பலன்கள்** அல்லது **பாவத்தண்டனைக் குறைப்பு** (Indulgence) என்பது ஒப்புரவு அருளடையாளம் மூலமாக இறைவன் முன்னிலையில் ஏற்கனவே குற்றப்பொறுப்பு மன்னிக்கப்பட்ட பாவத்துக்குரிய இம்மைத் தண்டனையின் பொறுத்தலாகும். கத்தோலிக்க திருச்சபையானது இதுகுறித்து கிறிஸ்து மற்றும் தூயவர்களுடைய நற்பேறுபலன்கள் கருவூலத்தை அதிகாரப்பூர்வமாகப் பகிர்ந்தளித்துப் பயன்படுத்துகிறதாகக் கொள்கின்றது. இவை **பகுதி பலன்களாகவோ** (partial indulgence) அல்லது **நிறைவுப்பலன்களாகவோ** (plenary indulgence) வழங்கப்படுகின்றன.  

ஒருவர் பாவத்தண்டனைக் குறைப்புகளைப் பெறத் தகுதி உள்ளவராக இருப்பதற்கு, அவர் திமுழுக்குப் பெற்றவராகவும், திருச்சபையின் உறவுஒன்றிப்பிலிருந்து நீக்கப்படாதவராகவும், விதிக்கப்பட்ட செயல்களைச் செய்து முடிக்கும் வேளையிலாவது அருள் நிலையில் உள்ளவராகவும் இருத்தல்வேண்டும். ஆயினும், பாவத்தண்டனைக் குறைப்புகளைப் பெறத் தகுதியுள்ளவர் அவற்றைப் பெறுவதற்கு, குறைந்த அளவு அவற்றைப் பெறவேண்டும் என்ற எண்ணம் கொண்டவராக இருக்கவேண்டும். சலுகையின் நிபந்தனைகளுக்கேற்ப, விதிக்கப்பட்டுள்ள செயல்களை உரிய நேரத்திலும் உரிய முறையிலும் செய்து முடிக்கவேண்டும். மேலும் ஒப்புரவு அருட்சாதனம் பெற்று, திருத்தந்தையின் கருத்துகளுக்காக வேண்டுதல் வேண்டும். பொதுவாக ஒரு கர்த்தர் கற்பித்த செபம், ஒரு மங்கள வார்த்தை செபம் மற்றும் ஒரு திரித்துவப்புகழ் செய்வது வழக்கம்.  

இத்தகைய பலன்களை அறிவிக்க திருத்தந்தைக்கோ அல்லது அவரால் அதிகாரம் அளிக்கப்பட்டவருக்கோ மட்டுமே உரிமை உண்டு.
# சுவிசேட புராணம்

**சுவிசேட புராணம்** என்னும் கிறித்தவக் காப்பியத்தை ஆக்கியவர் டி.எம்.ஸ்காட் (*T.M. Scott*) என்னும் பெயருடைய வெளிநாட்டு கிறித்தவ மறைபரப்பாளர் ஆவார். தமிழில் ஆர்வம் கொண்ட இவர் தமது பெயரை "ஸ்காட்" என்பதிலிருந்து "சுகாத்தியர்" என்று மாற்றிக் கொண்டார்.  

## நூல் விவரங்கள்

"சுவிசேட புராணம்" இயேசு கிறித்துவின் நற்செய்தியை எடுத்துரைக்கிறது. இந்நூலில் காண்டம், மூர்த்தி, படலம் என்னும் பிரிவுகளை சுகாத்தியர் கையாளுகின்றார்.  

நூலில் அடங்கியுள்ள பாடல்களின் எண்ணிக்கை 3360 ஆகும். இந்நூல் 1896ஆம் ஆண்டு மதுரை கிளக்ஹார்ன் அச்சகத்தில் பதிப்பாகியது.  

## தமிழறிஞர் சுகாத்தியர் பற்றிய குறிப்பு

சுகாத்தியர் என்னும் ஸ்காட் மறைபரப்புவதில் மட்டும் ஈடுபடவில்லை. அவர் தமிழ் இலக்கியத்திலும் மிகுந்த ஆர்வம் காட்டினார். ஔவையார் எழுதிய "மூதுரை" என்னும் நூலை இவர் பதிப்பித்து, அதற்கு ஆங்கில மொழிபெயர்ப்பும் வெளியிட்டார். சென்னை வேப்பேரியில் அந்நூல் 1860இல் வெளியானது.  

"வாக்குண்டாம் நல்ல மனமுண்டாம்" எனத் தொடங்கி முப்பது பாக்களால் ஆன மூதுரை நூலில் காணப்படும் அறநெறிக் கருத்துகளை சுகாத்தியர் போற்றுகின்றார்.  

சுகாத்தியர் திருக்குறளுக்கும் உரை எழுதியுள்ளார். அவர் வெளியிட்ட உரைநூலின் முழுப்பெயர் ''திருவள்ளுவ நாயனார் அருளிச்செய்த குறள் மூலமும் சுகாத்தியர் இயற்றிய கருத்துரையட்டவணையும் பொழிப்புரையும், சுகாத்தியர், லாரன்ஸ் பிரஸ், சென்னை, 1889.  

## சுகாத்தியர் திருக்குறளில் செய்த மாற்றங்கள்

திருக்குறளுக்கு உரை எழுதிய மணக்குடவர், பரிமேலழகர் போன்ற பழைய உரையாசிரியர்கள் திருக்குறளின் உட்பிரிவுகளான இயல், அதிகாரம், அதிகாரத்தில் வரும் குறட்பாக்கள் ஆகிய இவற்றின் வைப்புமுறையை ஆக்கியதில் தமக்குள் வேறுபடுகின்றனர் என்பது வரலாறு.  

அவர்களைப் பின்பற்றி, சுகாத்தியரும் திருக்குறளின் கட்டமைப்பில் பால், இயல், அதிகாரங்களை மாற்றியமைத்து வெளியிட்டார். அறத்துப்பாலை "இயன்முறைப்பால்" என்றும், பொருட்பாலை "இயைமுறைப்பால்" என்றும், காமத்துப்பாலை "இறைமுறைப்பால்" என்றும் அவர் பெயர் மாற்றம் செய்தார். அதிகாரம் என்பதைப் பதிகம் என்றும், பாயிரத்தை நூல் முகம் என்றும் மாற்றினார். கடவுள் வாழ்த்து என்ற அதிகாரப் பெயரை முதற்பொருள் வாழ்த்து என்றும், வான்சிறப்பை மழைத்துணை வாழ்த்து என்றும் அறன்வலியுறுத்தலை அறமுறை வாழ்த்து என்றும் மாற்றினார். மேலும் சுகாத்தியர் திருக்குறள் பாக்களிலேயே பற்பல சொற்களை மாற்றினார்.  

## ஆதாரம்
# புலத்துறை

**புலம்** என்பது நுண்ணறிவு. விளைவை எண்ணிப் பார்க்கும் அறிவு. **புலன்** என்பது ஐம்புலன்களால் உணரப்படும் அறிவு. புல அறிவைப் **புலத்துறை** என்றனர். பல்கலைக் கழகங்களில் தமிழ்த்துறை, வரலாற்றுத் துறை என்றெல்லாம் வழங்குவது ஒருவகைப் புலத்துறை. ஆட்சி முறையில் கல்வித்துறை, வருவாய்த்துறை என்றெல்லாம் வழங்குவது மற்றொருவகைப் புலத்துறை.  

பாடுதுறை,  
என்பன போன்று பல துறைகள் பண்டைக் காலத்தில் இருந்தன.  

**துறைபோதல்** என்னும் தொடர் குறிப்பிட்ட பகுதியில் முற்றறிவு பெறுதல். அறிஞர்களைக் கல்வியில் துறைபோனவர் என்பது வழக்கு. கரிகாலன் மன்னர்களிடம் திறை வாங்குவதில் **துறைபோனவன்** எனக் குறிப்படப்படுகிறான்.  

##### அடிக்குறிப்பு
# நீடியோசின் யூடாக்சசு


**நீடியோசின் யூடாக்சசு** ( *Eúdoxos ho Knídios*; 408 கி.மு &ndash; 355 கி.மு) ஒரு பண்டைக் கிரேக்க வானியலாளர் மற்றும் கணிதவியலாளர் ஆவார். இவர் பிளேட்டோவின் மாணவர். இவரது மால ஆக்கங்கள் அனைத்தும் கிடைக்காமல் போன போதிலும் இவரது படைப்புக:ளின் மூலமான அறிவை அராடசின் வானியல் கவிதைகள் முதலானவற்றிலிருந்து அறியமுடிகின்றது.  

## வாழ்க்கை வரலாறு
இவரது பெயரிலுள்ள யூடாக்சசு என்பது "மதிப்பார்ந்த" அல்லது "நற்பெருமைக்குரிய" (கிரேக்கம் εὔδοξος) எனும் பொருளுடையது. யூடாக்சசுவின் தந்தை நீடியோசின் அய்சினச்சு இரவில் நட்சத்திரங்களை அவதானிப்பதில் விருப்புடையவர். யூடாக்சசு முதன்முதலில் தாரந்தோவிற்கு பயணித்தது அர்ச்சிடாசுடன் கற்பதற்காக ஆகும்.to ஆர்ச்சிடாசிடம் தான் இவர் கணிதம் கற்றார். மருத்துவம் கற்பதற்காக இத்தாலியில் இருந்த போது, சிசிலிக்குப் பயணித்தார்.
# பஞ்சாக்கர மாலை



**பஞ்சாக்கர மாலை** என்பது 16 ஆம் நூற்றாண்டில் வாழ்ந்த கண்ணுடைய வள்ளல் என்பவர் இயற்றிய நூல்களில் ஒன்று. இது 60 வெண்பாக்களால் ஆன ஒரு சிறு நூல்.  

இந்த நூல் தூல பஞ்சாக்கரம், சூக்கும பஞ்சாக்கரம், சீவன்-முத்தர் பூசைக்-கிரமம் - என்று மூன்று பகுப்புகளைக் கொண்டுள்ளது.  
##### பாடல் - எடுத்துக்காட்டு
நல்ல நடை  
:கல்லேன் பிற நூல்கள் காழியர்-கோன் பாடல் அல்லால்  
:சொல்லேன் சுரரைத் தொழ நினையேன் - நல்ல சிறு  
:செஞ் சதங்கை கொஞ்சு தண்டைச் சிற்றடிகள் பாக எழுத்  
:தஞ் சதங்கை ஆம் அலகம் ஆம்.  
கண்ணுடைய வள்ளலைத் துதிக்கும் பாடல்  
:காழி-நகர் வாழி கவுணியர்-கோன் தாள் வாழி  
:வாழி அருள் கண்ணுடைய வள்ளல் தான் - ஏழிசையின்  
:தெய்வத் தமிழ்ப் பாடல் வாழி திருநெறியாம்  
:சைவத்தவர் வாழி தான்.  

##### அடிக்குறிப்பு
# பஞ்சமலக் கழற்றி


**பஞ்சமலக் கழற்றி** என்னும் நூல் 15 ஆம் நூற்றாண்டில் வாழ்ந்த கண்ணுடைய வள்ளல் இயற்றிய நூல்களில் ஒன்று. மலத்தைக் கழற்றி எறிவது **மலக்கழற்றி**. இந்த நூல் ஐந்து வெண்பாக்களைக் கொண்டது. நூற்பெயரில் உள்ள **'பஞ்ச**' என்னும் சொல் இந்த **ஐந்து** வெண்பாக்களைக் குறிக்கும். இவர் எழுதியுள்ள ஒழிவிலொடுக்கம் என்னும் நூலில் 'பஞ்ச மலக் கொத்து அறும்' என இவர் கூறியுள்ளது இங்குக் கருதத் தக்கது.  
##### அடிக்குறிப்பு
# திரு அவதாரம் (நூல்)

**திரு அவதாரம்** என்னும் கிறித்தவக் காப்பியம் இராவ்சாகிப் மறைத்திரு மாணிக்கவாசகம் ஆசீர்வாதம் என்பவரால் பாடப்பெற்றுள்ளது. இக்காப்பியப் பாடல்கள் தமிழ்ச்சபை, தீபிகை, நற்போதகம் ஆகிய மாத இதழ்களில் 1936ஆம் ஆண்டு முதல் 1946ஆம் ஆண்டுவரை வெளிவந்துள்ளன.  

நூலாசிரியர் 1946இல் இறந்ததைத் தொடர்ந்து அவருடைய மகன் ஆர்தர் ஆசீர்வாதம் என்பவர் திரு அவதாரம் என்ற அக்காப்பியத்தை 1979ஆம் ஆண்டு நூலாகப் பதிப்பித்தார்.  

## நூல் பிரிவுகள்

இக்காப்பியம் பாலகாண்டம், உத்தியோக காண்டம், ஜெயகாண்டம், ஆரோகண காண்டம் என்னும் நான்கு பகுதிகளைக் கொண்டது.  

பாலகாண்டத்தில் 143 பாடல்களும், உத்தியோக காண்டத்தில் 1756 பாடல்களும், ஜெயகாண்டத்தில் 350 பாடல்களும், ஆரோகண காண்டத்தில் 37 பாடல்களுமாக மொத்தம் 2286 பாடல்கள் நூலில் உள்ளன.  

## நூல் பொருள்

இக்காப்பியத்தில் மூவொரு கடவுளின் இரண்டாம் ஆளாகிய இறைவாக்கு மனித உருக்கொண்டு இயேசு கிறித்துவாக உலகில் அவதரித்தது, அவர் சிலுவையில் மாண்டு உயிர்பெற்றெழுந்து மனித குலத்தை மீட்டது, இறுதியில் விண்ணேறி வானகத் தந்தையின் மாட்சியில் பங்கேற்றது ஆகிய விவிலிய நிகழ்ச்சிகளை ஆசிரியர் பாடுகிறார். இயேசுவின் வாழ்வினை எடுத்துக் கூறுவதாக இந்நூல் உள்ளதால் இதில் காப்பியத்தின் கூறுகள் முழுமையாகப் பின்பற்றப்படவில்லை.  

## நூலின் நோக்கம்

நூலை ஆக்கியதின் நோக்கத்தை ஆசிரியர் இவ்வாறு கூறுகிறார்:  
<blockquote><poem>  
*அவனிதனில் தெய்வசுதன் உற்பவித்த*  
*அமலோற்பவ ஆச்சரியச் சம்பவமும்*  
*அவனிதனில் மானுடர்சீர் பெற்றுயவே*  
*அவனேஅருள் மாட்சிமிகு போதனையும்*  
*அவனிதனில் துன்பமுற்ற மானுடருக்கு*  
*அதியற்புத நன்மையருள் ஊழியமும்*  
*அவதியொடு குருசினினே மாண்டுயிர்த்த*  
*அழிமானுடர் மீட்புமாம் அன்பின் சரிதை*  
</poem></blockquote>  

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# சிலுவையின் கண்ணீர்

**சிலுவையின் கண்ணீர்** என்னும் கிறித்தவக் குறுங்காப்பியத்தைக் கார்முகில் என்னும் கவிஞர் பாடியுள்ளார். இந்நூல் 1985ஆம் ஆண்டு வெளியிடப்பட்டுள்ளது.  

## நூல் பொருள்

மனித குலத்தின் மீட்புக்காக இயேசு சிலுவையில் அறையப்பட்டு இரத்தம் சிந்தி உயிர் துறந்தார். அவருடைய மரணத்தை நினைந்து சிலுவையே கண்ணீர் வடிப்பதை இந்நூல் எடுத்துக் கூறுகிறது.  

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# ஞானாதிக்கராயர் காப்பியம்

**ஞானாதிக்கராயர் காப்பியம்** என்னும் கிறித்தவக் காப்பிய நூல் புதுவை வித்துவான் சாமிநாதப்பிள்ளை என்பவரால் இயற்றப்பட்டு 1986ஆம் ஆண்டு பதிப்பிக்கப்பட்டுள்ளது.  

## நூல் பிரிவுகள்

இக்காப்பிய நூல் 30 படலங்களாகப் பிரிக்கப்பட்டு 2222 பாடல்களைப் பெற்றுள்ளது. இது ஞானாதிக்கராயர் என்பவரின் வாழ்க்கையைப் பாடுவதாக அமைந்துள்ளது.  

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# கிப்சின் ஆற்றல்

வெப்பவியக்கவியலில் **கிப்ஸ் பயன்தரு ஆற்றல்** (*Gibbs free energy*) அல்லது (பன்னாட்டு தனி மற்றும் பயன்பாட்டு வேதியியல் ஒன்றியம் பரிந்துரைத்த பெயர்: **கிப்சின் ஆற்றல்** (*Gibbs energy*), அல்லது **free enthalpy** என்பது ஒரு வெப்பவியக்கவியல் அமைப்பில் இருந்து மாறா வெப்பநிலையிலும் (சமவெப்பநிலை), மாறா அழுத்தத்திலும் (சமவழுத்தச் செயல்முறையிலும்), பெறப்படும் பயன்படு ஆற்றல் அல்லது வேலை ஆகும். இது வெப்பவியக்கவியலில் உள்ள நிலையாற்றல் ஆகும். கிப்சின் ஆற்றல் மாற்றத்தை (<math>\Delta G</math>) எனக் குறிப்பர்.  

- <math>\Delta G<0</math>: தானாக நிகழும் வேதியற்வினை (exergone Reaction).
- <math>\Delta G=0</math>: சமநிலை.
- <math>\Delta G>0</math>: புறத்திலிருந்து பெறப்படும் ஆற்றலால் நிகழும் வேதியற்வினை (endergone Reaction).

## சிறப்பியல்
## வரைவிலக்கணங்கள்
கிப்சின் சுயாதீன ஆற்றல் சக்தியானது பின்வருமாறு தரப்படுகின்றது.  

dG = dH - T.dS  

dG - கிப்சின் சுயாதீன ஆற்றல் சக்தி  

dH - எந்தல்பி , ெவப்பவுள்ளுைற மாற்றம்  

T - ெவப்பநிைல (ெகல்வின்)  

dS - எந்திரப்பி  

கிப்சின் பயனுறு ஆற்றல் பின்வருமாறு வரையறுக்கப்படுகிறது:  

:*G(p,T)* = *U* + *pV* − *TS*  

அல்லது  

:*G(p,T)* = *H* − *TS*  

இங்கு:  
- *U* - அக ஆற்றல் (அனைத்துலக முறை அலகுகள் (SI) அலகு: ஜூல்)
- *p* - அழுத்தம் (SI அலகு: பாசுக்கல்)
- *V* - கனவளவு (SI அலகு: மீ<sup>3</sup>)
- *T* - வெப்பநிலை (SI அலகு: கெல்வின்)
- *S* - சிதறம் (SI அலகு: ஜூல் / கெல்வின்)
- *H* - வெப்ப அடக்கம் (SI அலகு: ஜூல்)
# விக்கிப்பீடியா:2013 தொடர் கட்டுரைப் போட்டி/முன்பதிவு/ஆகத்து, 2013

2013 தொடர் கட்டுரைப் போட்டியை முன்னிட்டு ஆகத்து மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  

பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  

ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  

**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)  

## மணியன்
1. கெய்ரோ

## நந்தினிகந்தசாமி
1. இம்மானுவேல் கண்ட்
1. பியர் சிமோன் இலப்லாசு
1. நசிருதீன் உமாயூன்

## முத்துராமன்
1. வட அமெரிக்கா
1. இசுதான்புல்
1. சிலுவைப் போர்கள்
1. ஹோமர்

## சஞ்சீவி சிவகுமார்
1. காய்கறி
1. அகச்சுரப்பித் தொகுதி

## மாதவன்
1. வன்வட்டு
1. நாளிதழ்

## கோபி
1. சீனி
# சக்தி அ. பாலஐயா


**சக்தி அ. பாலையா** (சூலை 26, 1925 - ஆகத்து 2, 2013) இலங்கையின் மலையகத்தைச் சேர்ந்த மூத்த கவிஞரும், எழுத்தாளரும், ஓவியரும், மொழிபெயர்ப்பாளரும் ஆவார். சக்தி பாலையா, தனிவழிக் கவிராயர், மலையரசன், லக்ஷ்மி ஆகிய பெயர்களில் இவரது ஆக்கங்கள் வெளிவந்துள்ளன. 1940களின் பின் பகுதியில் இவர் கவிதைகள் வீரகேசரியில் வெளிவந்தன. படிப்பை முடித்துக் கொண்ட சக்தி ஓர் ஓவியராகவே தனது வாழ்வைத் தொடங்கினார். அர­சினர் நுண்கலைக் கல்­லூ­ரியில் கலை­யா­சி­ரி­ய­ராக பயிற்சி பெற்று இலங்கை ஆசிரிய கல்லூரி, ஹேவுட்ஸ் கலைக் கல்லூரி ஆகியவற்றில் ஆசி­ரி­ய­ராகவும், விரி­வு­ரை­யா­ள­ராகப் பணி­யாற்­றி­னார். ஒரு சில நூல்களுக்கும், இதழ்களுக்கும் அட்டைப் பட ஓவியங்கள் வரைந்துள்ளார்.  

சிறுவயதுமுதல் காந்தி பக்தராகவும் கதராடை அணிபவராகவும், இந்திய விடுதலை இயக்கத்தில் பங்கு கொண்ட தலைவர்களின் ஆற்றல், பெருமை, தியாகம் ஆகியவை பற்றி அறிந்து கொள்ளும் ஆர்வம் மிக்கவராகவும் இவர் இருந்திருக்கின்றார்.  

## எழுத்தாளராக
‘மனோதத்துவமும் கலையும், போதனா முறையும்’ என்னும் பயிற்சி நூலினை 1952ஆம் ஆண்டிலும். ‘சொந்த நாட்டினிலே’ என்னும் தேசியப் பாடல்கள் அடங்கிய நூலினை மொழியுரிமைக்காக 1956 இலும் வெளியிட்டார்.
# யாழ்ப்பாணச் சரித்திரம் (ஜோன்)



எஸ். ஜோன் எழுதிய **யாழ்ப்பாணச் சரித்திரம்** யாழ்ப்பாணத்தின் பண்டைய வரலாறு கூறும் ஒரு நூல் ஆகும். இதன் முதல் பதிப்பு 1878 ஆம் ஆம் ஆண்டில் வெளிவந்தது. யாழ்ப்பாண நாட்டின் வரலாற்றைத் தமிழ்ப் பாடசாலை மாணவர்கள் அறிந்து கொள்ளவேண்டும் என்னும் நோக்கத்துக்காகவே இந்நூல் எழுதப்பட்டது.  

## பின்னணி
இந்த நூல் 19 ஆம் நூற்றாண்டில் எழுதப்பட்டது. அக்காலத்தில், யாழ்ப்பாணத்தின் வரலாறு பற்றி அதிக தகவல்கள் கிடையா. ஆய்வு நோக்கில் யாழ்ப்பாண வரலாற்றை நோக்கிய நூல்கள் 20 ஆம் நூற்றாண்டின் முற்பகுதியிலேயே எழுதப்பட்டன. ஒல்லாந்தர் காலத்தில் மயில்வாகனப் புலவர் எழுதிய யாழ்ப்பாண வைபவமாலை என்னும் நூலே அக்காலத்தில் முக்கியமான வரலாற்று நூலாக இருந்தது. எனவே மாணவர்களுக்கான நூல் ஒன்றை எழுதப் புகுந்த ஜோன், வைபவமாலையைத் தழுவியே இந்த நூலை ஆக்கியுள்ளார். தெல்லிப்பழையைச் சேர்ந்த சுவாமிநாதம்பிள்ளை குமாரர், மண்டலநாயகம்பிள்ளையின் வேண்டுகோளுக்கு இணங்க, "வைபவமாலை முதலாம் நூல்களை ஆதாரமாகக் கொண்டு அவற்றிற் தள்ளவேண்டிய தள்ளியும், கொள்ள வேண்டிய கொண்டும், சேர்க்கவேண்டிய சேர்த்தும்" ஒரு புதுநூலை இயற்றியதாக நூலாசிரியர் தனது முன்னுரையில் குறிப்பிட்டுள்ளார்.  

## உள்ளடக்கம்
யாழ்ப்பாணம் தோன்றிய வரலாற்றில் தொடங்கி, தமிழ் அரசு போர்த்துக்கேயரால் கைப்பற்றப்பட்டது வரையிலான வரலாற்றையே இந்நூல் கூறுகிறது. வைபவமாலையைப் போலவே தொன்மங்களையும், ஐதீகங்களையும், புனைவுகளையுமே பண்டைய வரலாறாக இந்த நூல் தருகிறது. அத்துடன், 16 ஆம் நூற்றாண்டின் முற்பகுதியில் யாழ்ப்பாணத்தை ஆண்ட சங்கிலியனையும், 17 ஆம் நூற்றாண்டுத் தொடக்கத்தில் பகர ஆளுனனாக யாழ்ப்பாணத்தை நிர்வாகம் செய்த சங்கிலி குமாரனையும் ஒருவராகக் கருதி மயில்வாகனப் புலவர் விட்ட அதே பிழையே ஜோனின் யாழ்ப்பாணச் சரித்திரத்திலும் காணப்படுகிறது.  

## பதிப்புகள்
இந்த நூலின் முதற் பதிப்பு 1878 ஆம் ஆண்டில் வெளிவந்த பின்னர் இதன் 2 ஆம் பதிப்பு 1882 ஆம் ஆண்டில் வெளிவந்தது. இந்தப் பதிப்புடன் இந்நூலின் சுருக்கம் ஆங்கிலத்திலும் எழுதிப் பின்னிணைப்பாகத் தரப்பட்டிருந்தது. பின்னர் 1930 ஆம் ஆண்டில் இதன் மூன்றாம் பதிப்பு வெளியானது. இப்பதிப்பை, இந்நூலாசிரியரின் புதல்வரான டானியல் ஜோன் வெளியிட்டிருந்தார். இந்தப் பதிப்பு வெளிவந்தபோது இராசநாயகம் ஆங்கிலத்தில் எழுதிய பண்டைய யாழ்ப்பாணம் (Ancient Jaffna) என்னும் நூல் ஏற்கெனவே வெளிவந்திருந்தது. இவரது நூல் ஜோனின் கருத்துக்களோடு முரண்படும் இடங்களில் இராசநாயகத்தின் கருத்துக்களுக்கு மறுப்பு ஒன்றும் எழுதி இந்த மூன்றாம் பதிப்பில் சேர்த்திருந்ததாகத் தெரிகிறது.
# ஓசுமியம்



**ஓசுமியம்** (*Osmium*) என்பது **Os** ஐ குறியீடாகக் கொண்டதும் அணு எண் 76 ஐயும், அணு நிறை 190.2 ஐயும் கொண்ட ஒரு வேதியல் தனிமம் ஆகும். இது பிளாட்டினம் குடும்பத்தைச் சேர்ந்த உடையும் தன்மையுடைய தாண்டல் உலோகம் ஆகும். இதுவே அதிக அடர்த்தியை உடைய இயற்கையான, நிலையான தனிமமாகும். இதன் அடர்த்தி 22.59 g/cm<sup>3</sup> ஆகும். உருகு நிலை 2700&nbsp;°C. கொதிநிலை 5300&nbsp;°C க்கும் மேல். ஒப்படர்த்தி 29.48. வலுவெண் 2,3,4 அல்லது 8. மின்விளக்கு இழைகள் செய்யப் பயன்படுகிறது. இது இயற்கையாகவே இரீடியம் மற்றும் பிளாட்டினத்துடன் கலப்புலோகமாகக் காணப்படும். மின்சாரத் தொடுகைகள், பேனா முனைகள் மற்றும் அதிக உறுதித்தன்மையும் தாங்கும் தன்மையும் தேவைப்படும் பல பயன்பாடுகளை உடையது.  

## பண்புகள்

திண்மையான, படிக உருவுடைய, பிளாட்டின உலோக வகை தனிமமாகும். இதுவே மிகவும் கனம் கூடிய பொருளாகும். சூடாக்கும் போது நச்சு வளிமத்தினை வெளியிடுகிறது. இது பளபளக்கும் சாம்பல் நிறமுடையது. இது மிக அதிகமான வெப்பநிலையிலும் மினுமினுக்கும் தன்மையைப் பேணக் கூடியது.  

## ஓரிடத்தான்கள்
ஓசுமியத்தின் இயற்கையாகக் காணப்படும் ஏழு ஓரிடத்தான்கள் உள்ளன. இவற்றில் ஆறு நிலையானவை ஆகும். , , , , , (அதிகமாக உள்ளது) என்பவையே நிலையானதாகும் . பல ஆண்டுகளின் பின்னர் அல்ஃபா அழிவு மூலம் பிரிகையடையும் இயற்கையான ஓரிடத்தானாகும். இப்பிரிகையடைதல் ஏனையவற்றிற்கும் இருக்கலாமென நம்பப்பட்டாலும் இது உறுதிப்படுத்தப்படவில்லை.
# அ. வரதராஜப் பெருமாள்


**அண்ணாமலை வரதராஜப் பெருமாள்** (*Annamalai Varatharaja Perumal*) இலங்கையின் வடக்கு கிழக்கு மாகாண சபையின் முதலமைச்சராக 1988 முதல் 1990 வரை பதவியில் இருந்தவர். இவர் ஈழமக்கள் புரட்சிகர விடுதலை முன்னணி என்ற ஈழத்தமிழ்ப் போராளிக் குழுவின் தலைவராகச் செயல்பட்டவர்.  

## வாழ்க்கைச் சுருக்கம்
வரதராஜப் பெருமாளின் தந்தை அண்ணாமலை இந்திய வம்சாவழித் தமிழர். தாயார் யாழ்ப்பாணத்தைப் பிறப்பிடமாகக் கொண்டவர். பள்ளியில் படிக்கும் போதே தமிழர் விடுதலைக் கூட்டணியின் மாணவர் அமைப்பில் இணைந்து போராட்டங்களில் ஈடுபட்டார். சிறிமாவோ பண்டாரநாயக்காவின் அரசால் கைது செய்யப்பட்டு விசாரணை இன்றி சிறைகளில் அடைக்கப்பட்ட 42 தமிழ் இளைஞர்களில் வரதராஜ பெருமாளும் ஒருவர். யாழ்ப்பாணப் பல்கலைக்கழகத்தில் படித்துப் பட்டம் பெற்ற இவர் அப்பல்கலைக்கழகத்திலேயே பொருளியல் விரிவுரையாளராகப் பணியாற்றினார். ஈழமக்கள் புரட்சிகர விடுதலை முன்னணி (ஈபிஆர்எல்எஃப்) அமைப்பில் இணைந்த இவர் 1980களில் கைது செய்யப்பட்டு சிறையில் அடைக்கப்பட்டார். இதனை அடுத்து அரசுத்தலைவர் பிரேமதாசா மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.  

இந்தியா சென்று சிறிது காலம் மத்தியப் பிரதேச மாநிலத்தில் வாழ்ந்த இவர், பின்னர் ராஜஸ்தானில் இந்திய அரசின் பாதுகாப்பில் வாழ்ந்து வந்தார்.
# வட மாகாண சபை



**வடக்கு மாகாண சபை** (*Northern Provincial Council*) என்பது இலங்கையின் வடக்கு மாகாணத்திற்கான சட்டவாக்க அவை ஆகும். இலங்கை அரசியலமைப்பின் படி, வட மாகாண சபை வடக்கு மாகாணத்தின் வேளாண்மை, கல்வி, சுகாதாரம், வீடமைப்புத் திட்டம், உள்ளூராட்சிகள், சாலைவழிப் போக்குவரத்து, சமூக சேவை போன்றவற்றின் நிருவாகங்களைக் கவனிக்கும். இவற்றை விட காவல்துறை அதிகாரம், காணி போன்றவற்றுக்கும் அரசியலமைப்பின் படி இதற்கு அதிகாரங்கள் உள்ளன, ஆனாலும் நடுவண் அரசு இவற்றுக்கான அதிகாரங்களை மாகாண அரசுக்கு வழங்க மறுத்து வருகின்றது. வட மாகாண சபையில் 38 பேர் தேர்தல் மூலம் தேர்ந்தெடுக்கப்படுகின்றனர். இச் சபைக்கு முதல்முறையாகத் தேர்தல் செப்டம்பர் 21, 2013 அன்று நடைபெற்றது.  

## வரலாறு
1987 சூலை 29 இல் கையெழுத்திடப்பட்ட இலங்கை-இந்திய ஒப்பந்தத்தின் படி அதே ஆண்டு நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 இல் ஒன்பது மாகாணசபைகள் உருவாக்கப்பட்டன. இந்த ஒன்பது மாகாணசபைகளில் இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு நிருவாகத்தின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் 1988 திசம்பர் 31 இற்குள் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. 1988 செப்டம்பர் 2 இல் இரு மாகாணங்களும் வடக்கு கிழக்கு மாகாண சபை என்ற பெயரில் இணைக்கப்பட்டன. இதனை அடுத்து அன்றைய அரசுத்தலைவர் பிரேமதாசா வட-கிழக்கு மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.  

வட-கிழக்கு இணைப்புத் தொடர்பான பொது வாக்கெடுப்பு எப்போதும் இடம்பெறவில்லை. ஒவ்வோர் ஆண்டும் அரசுத்தலைவர்களால் தற்காலிக இணைப்பாக நீடிக்கப்பட்டு வந்தது. இலங்கைத் தேசியவாதிகளால் இந்த இணைப்புக்கு எதிர்ப்புத் தெரிவிக்கப்பட்டு வந்தது. 2006 சூலை 14 இல் மக்கள் விடுதலை முன்னணி கிழக்கு மாகாணத்துக்கெனத் தனியே மாகாணசபை நிறுவ வேண்டும் என இலங்கை உச்சநீதிமன்றத்தில் வழக்குத் தொடுத்தது. இவ்வழக்கு விசாரணையை அடுத்து அன்றைய அரசுத்தலைவர் ஜெயவர்தனாவினால் அறிவிக்கப்பட்ட இணைப்பு சட்டவிரோதமானது எனக் கூறி அதனை செல்லுபடியற்றதாக்குவதாக 2006 அக்டோபர் 16 இல் உச்சநீதிமன்றம் தீர்ப்பு வழங்கியது.  
- ஏ. சிவசுவாமி,
- விஜயலட்சுமி ரமேஷ்,
- ஏ. பத்திநாதன்,
}}  

## மாகாணசபைத் தேர்தல்கள்
### 2013 தேர்தல்
# இட்றௌட்டனின் விதி

**இட்றௌட்டன் விதி** (Trouton's rule ) என்பது ஆவியாதலின் மறை வெப்பத்திற்கும் கொதிநிலைக்குமுள்ள ஒரு தொடர்பை காட்டுவதாகும். 1876-ல் முதலில் பிக்டெட் முன்மொழிய 1877 இல் ராம்சேயும் அதன் பின் 1884 இல் இட்றௌட்டனும் இந்த விதியினை முன் வைத்தனர். இவ்விதிப்படி ஒரு மூலக்கூறின் ஆவியாகும் மறை வெப்பத்திற்கும் தனிவெப்பநிலை அலகில் அதன் கொதிநிலைக்கும் உள்ள விகிதம் ஒரு மாறிலியாகும்.  

M என்பது ஒரு பொருளின் மூலக்கூறு நிறை என்றும் அதன் ஆவியாகு மறைவெப்பம் L கலோரி/கிராம், என்றும் தனி வெப்பநிலை அலகில் அதன் கொதிநிலை T என்றும் கொண்டால்  

:ML/T=மாறிலியாகும்.  

பலபொருட்களுக்கும் இதன் மதிப்பு 21 கலோரி/கிராம் ஆக உள்ளது. தண்ணீருக்கு 18*540/373 =26 என்று கிடைக்கிறது.  

## ஆதாரம்
- Intermediate heat-Tyler
# விக்கிப்பீடியா:முதற்பக்கக் கட்டுரைகள்/ஆகஸ்ட் 4, 2013


**சிவன்** இந்து சமயக் கடவுள்களில் ஒருவராகவும், சைவ சமயத்தின் முழுமுதற்கடவுளாகவும் வழிபடப்படுகிறார். சிவனுக்கு ஆயிரத்திற்கும் மேற்பட்ட பெயர்கள் இருக்கின்றன. சிவன் பிறப்பும் இறப்பும் இல்லாதவர் என்றும், இவரே மும்மூர்த்திகளையும், தேவர்களையும், அசுரர்களையும் உலகினையும், உலக உயிர்களையும் தோற்றுவிப்பதாகவும், பிரளயக் காலத்தில் அனைவரையும் அழித்து தன்னுள் ஒடுக்கி சிவன் மட்டும் நிலையாக இருப்பதாக சைவ சமய இலக்கியங்கள் தெரிவிக்கின்றன. இந்து சமய புராணங்களிலும், இந்து தொன்மவியல் கதைகளிலும் மும்மூர்த்திகளில் அழிக்கும் கடவுளான உருத்திரன் சிவனின் அம்சமாக கருதப்படுகிறார். சிவனை வழிபடும் வழக்கம் வரலாற்றுக்கு முற்பட்டதெனவும், சிந்து, மொகஞ்சதாரோ நாகரிகங்களில் சிவ வழிபாடு செய்தமைக்கான அடையளங்கள் இருப்பதாகவும் தெரிகிறது. மேலும் தமிழர்களின் ஐந்திணைத் தெய்வங்களுள் ஒன்றாக இருந்த சேயோன் வழிபாடே சிவ வழிபாடாக மாறியது என்று கூறப்படுகிறது. **மேலும்...**  
---

**தந்தி** எனப்படுவது ஓரிடத்திலிருந்து தொலைவில் உள்ள வேறோர் இடத்திற்கு விரைந்து செய்தியனுப்பப் பயன்படுத்தப்படும் கருவி ஆகும். இதில் ஒரு வகைக் குறிமுறையில் அனுப்பப்படும் செய்தியைப் பெற அனுப்புநரும் பெறுநரும் இந்த குறிமுறையை அறிந்திருக்க வேண்டும். இந்தக் குறிமுறை அமைப்பு அனுப்பப்படும் ஊடகத்தைப் பொறுத்து அமையும். புகைக் குறிப்பலைகள், எதிரொளிக்கப்பட்ட ஒளிகள், தீப்பந்தங்கள்/கொடிகள் மூலம் துவக்க காலத்தில் செய்திகள் அனுப்பப்பட்டு வந்தன. 19ம் நூற்றாண்டில் மின்சாரம் கண்டறியப்பட்ட பின்னர் இந்தக் குறிப்பலைகளை மின்சாரத் தந்தி மூலம் அனுப்ப முடிந்தது. 1900களின் துவக்கத்தில் வானொலிக் கண்டுபிடிப்பு வானொலித் தந்தியையும் பிற கம்பியில்லாத் தந்தி முறைகளையும் கொணர்ந்தது. இணையம் வந்த பிறகு குறியீடுகள் மறைந்திருக்க இயற்கை மொழியிலேயே இடைமுகம் கொண்ட மின்னஞ்சல்கள், குறுஞ் செய்திகள், உடனடி செய்திகள் வந்த பிறகு வழமையான தந்திப் பயன்பாடு குறைந்து வந்துள்ளது. 1837இல் அமெரிக்காவில் ஓவியராக இருந்த சாமுவெல் மோர்சு கண்டுபிடிப்பாளராக முதன்முதலில் வெற்றிகரமாக மின்சாரப் பதிவு முறையில் தந்தியை அனுப்பினார். **மேலும்...**
# கேளுச்சரண மகோபாத்திரா


***குரு* கேளுச்சரண மகோபாத்திரா** (<small>ஒரியா</small>: ଗୁରୁ କେଳୁଚରଣ ମହାପାତ୍ର; சனவரி 8, 1926 – ஏப்பிரல் 7, 2004) ஒரு தலைசிறந்த இந்திய செவ்வியல் நடனக் கலைஞர்களுள் ஒருவர், நடனாக்குநர், ஒடிசி நடனக்கலையைக் கற்பித்துவந்த புகழ்மிக்க ஒரு குரு. 20-ஆம் நூற்றாண்டில் செவ்வியல் நடன மரபை மீட்டெடுத்தவர்களுள் ஒருவராகப் போற்றப்படுகின்றார்.  
ஒரிசா மாநிலத்தில் இருந்து இந்திய உயர்விருதாகிய பத்ம விபூசன் விருதைப் பெற்ற முதல் மாந்தர் இவர்  
குரு கேளுச்சரண மகோபாத்திரா *நடன மரபுக்கடல்களைக் கடந்தவர்* என்று புகழப்படுகின்றார்.  

## பெருமைகளும் பரிசுகளும்
- சங்கீத நாடக அகாதமி விருது, 1966
- பத்மசிறீ, 1972
- பத்ம பூசன், 1989
- சங்கீத நாடக அக்காதெமி சிறப்பாளர் விருது, 1991
- பத்ம விபூசன், 2000
- காளிதாச சம்மான் - மத்தியப் பிரதேச அரசு விருது
# பட்டினத்தார் திருவிசைப்பா



**பட்டினத்தார் திருவிசைப்பா** என்னும் நூல் ஒன்றின் பாடல்கள் என மூன்று பாடல்களை எல்லப்ப நாவலர் காட்டிக் குறிப்பிட்டுள்ளார். இசைப் பாடல்களைக் கொண்ட நூல் திருவிசைப்பா. பன்னிரு திருமுறைகள் தொகுப்பில் இது ஒன்பதாம் திருமுறையாகத் தொகுக்கப்பட்டுள்ளது. இந்தத் திருவிசைப்பா தொகுப்பில் இந்த நூல் இடம்பெறவில்லை. இது 16 ஆம் நூற்றாண்டு நூல் எனக் கொள்ளத் தக்கது. பட்டினத்தார் என்னும் பெயர் கொண்ட புலவர்களில் இந்தப் பாடல்களைப் பாடிய புலவரும் ஒருவர்.  
##### பாடல்
ஞானத்தின் சிறப்பைக் கூறும் பாடல்  
:அரசனுக்கு இணை ஆகுமோ பரிசனம் அனைத்தும்  
:தெரியின் ஞானம் நேர் ஆகுமோ கிரியையின் திரளும்  
:பரிசனங்கள் பற்பல பெறில் அரசன் நேர் படைக்கும்  
:கிரியை பற்பல புரிந்திடின் ஞானமும் கிடைக்கும்.  
##### அடிக்குறிப்பு
# வரலாற்றுத் திருகோணமலை (நூல்)


**வரலாற்றுத் திருக்கோணமலை** என்பது 2003 இல் வெளிவந்த திருகோணமலையின் வரலாற்றைக் கூறும் ஒரு தமிழ் ஆய்வு நூல் ஆகும். இந்த நூலின் ஆசிரியர் கனகசபாபதி சரவணபவன் ஆவார். இந்த நூல் பண்டைக் காலத்தில் இருந்து போர்த்துக்கீசர் வருகை வரை திருகோணமலையின் வரலாற்றை, சிறப்பாக திருகோணமலையில் தமிழர் வரலாற்றை ஆதாரங்களுடன் வெளிப்படுத்துகிறது.
# அன்பின் நகரம்



**அன்பின் நகரம்** (*Anbinnagaram*) என்பது தமிழ்நாட்டின், விருதுநகர் மாவட்டம் சாத்தூர் தாலுக்காவில் அமைந்துள்ள குக்கிராமமாகும். இது கங்கரக்கோட்டை ஊராட்சியால் நிருவகிக்கபடுகிறது.  

## அமைவிடம்
இந்த ஊரானது மாவட்ட தலைநகரான விருதுநகரில் இருந்து 38 கிலோமீட்டர் தொலைவிலும், மாநிலத் தலைநகரான சென்னையில் இருந்து 579 கிலோமீட்டர் தொலைவிலும் உள்ளது.  

## மக்கள் வகைபாடு
சுமார் 3000 மக்கள் தொகையைக் கொண்டுள்ள கிராம மக்களில் சுமார் 1000 பேருக்கு ஓட்டுரிமை உள்ளது. இங்குள்ள பெரும்பாலான மக்கள் பட்டாசு தொழிற்சாலையில் பணிபுரிவதையே வழக்கமாக கொண்டுள்ளனர். இங்கு ஓர் ஆரம்பப் பள்ளியும் அத்துடன் மூன்று கிறித்துவ சபைகளும் உள்ளன. இங்குள்ள மக்கள் அனைவரும் ஒரே சமயத்தையும் ஒரே இனத்தையும் சேர்ந்தவர்கள் என்பது குறிப்பிடத்தக்கது.
# கெல்ம்கோட்சின் கட்டில்லா ஆற்றல்

வெப்பவியக்கவியலில் **கெல்ம்கோட்சின் கட்டில்லா ஆற்றல்** (*Helmholtz free energy*) அல்லது ஐயூபிஏசி பரிந்துரைப்பின் படி **கெல்ம்கோல்ட்சின் ஆற்றல்** (*Helmholtz energy*) என்பது ஒரு மூடிய ஒருங்கியத்தில் இருந்து மாறா வெப்பநிலையில் (சமவெப்பநிலை) பெறப்படும் பயன்படு ஆற்றல் அல்லது வேலை ஆகும். இது ஒரு வெப்பவியக்கவியல் நிலையாற்றல் ஆகும்.  

கிப்சின் கட்டில்லா ஆற்றலை (கிப்சின் ஆற்றல்) அழுத்த மாற்றம் ஏற்படும் நிகழ்வுகளில் பயன்படுத்த இயலாது. எனவே அனைத்துப் பயன்பாடுகளிலும் கிப்சின் ஆற்றலைப் பயன்படுத்துவது சிரமம், அச்சமயங்களில் கெல்ம்கோட்சின் ஆற்றல் பயன்படுத்தப்படுகிறது. எடுத்துக்காட்டாக, வெடிமருந்துகள் ஆராய்ச்சியில், அழுத்தம் மாற்றங்கள் எற்படும் என்பதால் பயன்படு ஆற்றலை அளவிட கெல்ம்கோட்சின் ஆற்றல் பயன்படுத்தப்படுகிறது.  

கெல்ம்கோல்ட்சின் கட்டில்லா ஆற்றல் எர்மான் வொன் கெல்ம்கோட்சு எனும் செருமானிய இயற்பியலாளரால் முதன் முதலில் தரப்பட்டது. இது பொதுவாக *A*&nbsp; அல்லது *F*&nbsp; ஆகிய எழுத்துக்களால் கொடுக்கப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் *A*&nbsp; எழுத்தையே பரிந்துரைத்துள்ளது.  

## வரைவிலக்கணங்கள்
கெல்ம்கோட்சின் ஆற்றல் <math>A</math> பின்வருமாறு வரையறுக்கப்படுகிறது:  

:<math>A \equiv U-TS\,</math>  

இங்கு:  
:<math>U</math> - அக ஆற்றல் (அனைத்துலக முறை அலகுகள் (SI) அலகு: ஜூல்)  
:<math>T</math> - வெப்பநிலை (SI அலகு: கெல்வின்)  
:<math>S</math> - சிதறம் (SI அலகு: ஜூல் / கெல்வின்)
# விக்னர் விளைவு

**விக்னர் விளைவு** (*Wigner effect*) அல்லது **அணுஇடப்பெயர்வு விளைவு** (*discomposition effect*) என்பது திண்மம் ஒன்றை நியூத்திரன் கதிர்வீச்சிற்கு உட்படுத்தப்படும் போது அப்பொருளின் அணுக்கள் இடப்பெயர்ச்சிக்குள்ளாதல் ஆகும். அங்கேரிய இயற்பியலாளரும் நோபல் பரிசு பெற்றவருமான யூஜின் விக்னர் என்பவர் இதனைக் கண்டுபிடித்தார்.  

எந்த ஒரு திண்மமும் விக்னர் விளைவிற்கு உட்படலாம், ஆனால் இதனால் ஏற்படும் தாக்கம் விரைவு நியூத்திரன்களின் வேகத்தைக் கட்டுப்படுத்தப் பயன்படுத்தப்படும் கடுங்கரி போன்ற நியூத்திரன் மட்டுப்படுத்திகளில் பொதுவாக அதிகமாகவுள்ளது. இவற்றின் படிகத்தளம் (*lattice*) இதன் போது மாறுபடுகின்றது. இதனால் இயற்பியல் வடிவம் மாற்றமடைகிறது.  

## விக்னர் ஆற்றல்
விக்னர் விளைவு காரணமாகப் படிக நிலையிலுள்ள பொருட்களில் சேமிக்கப்படும் ஆற்றல் **விக்னர் ஆற்றல்** (*Wigner energy*) எனப்படும். அணு உலைகளில் கரியினை மட்டுப்படுத்தியாகப் பயன்படுத்தும் போது, நியூட்ரான்களால் இழக்கப்படும் சிறிதளவு ஆற்றல் கரியில் சேமிக்கப்படுகிறது. இவ்வாறு சேமிக்கப்பட்ட ஆற்றலே விக்னர் ஆற்றலாகும்.
# கண்ணீர்ச் சுரப்பி


**கண்ணீர்ச் சுரப்பிகள்** (lacrimal glands) ஒவ்வொரு கண்ணிலுமுள்ள கண்ணீரைச் சொறியும் வாதுமை வடிவ இரட்டைச் சுரப்பிகளாகும். இவை ஒவ்வொரு கண்குழியின் மேற்புறத்திலும் முன்னுச்சி எலும்பினால் உருவாக்கப்பட்ட கண்ணீர் குழிவில் (lacrimal fossa) உள்ளது. கண்ணீர்ச் சுரப்பி அழற்சி கண்ணீர்க்கோளவழல் (dacryoadenitis) என்றழைக்கப்படுகிறது. கண்ணீர்ச் சுரப்பிகளில் உருவாகும் கண்ணீரானது சிறுகுழாய்கள் வழியாகச் சென்று கண்ணீர்ப் பையை அடைகிறது.
# பா. கமலநாதன்



**பா. கமலநாதன்** (*P. Kamalanathan*) 2013-இல் மலேசியாவில் நடந்த 13வது தேர்தலில் நாடாளுமன்றத்திற்கு போட்டியிட்டு வெற்றி பெற்ற வேட்பாளர் ஆவார். உலு சிலாங்கூர் நாடாளுமன்ற உறுப்பினராக உள்ள இவர் மலேசிய கல்வி அமைச்சில் துணை உயர் கல்வி அமைச்சராகவும் பொறுப்பேற்றிருக்கின்றார்.  

இதற்கு முன்பு 2010-இல் உலு சிலாங்கூர் நடைபெற்ற இடைத்தேர்தலிலும் போட்டியிட்டு வெற்றி பெற்றுள்ளார்.
# கண்மை



**கண்மை** அல்லது அஞ்சனம் எனப்படுவது கண்கள் வசீகரமான தோற்றமளிக்க கண் இமைகளில் தீட்டப்படும் ஒப்பனைப்பொருள் ஆகும்.  

## தோற்றம்
கண்மை பூசும் வழக்கத்தை முதன் முதலில் எகிப்தியர்கள்தான் ஏற்படுத்தினர்.  

## கண்மை வகைகள்
- மூலிகை கண்மை
- கண்மை கரிக்கோல்
- மெழுகு கண்மை

## கண்மை தயாரிப்பு
பருத்தி பஞ்சில் திரி செய்து அதை பலமுறை கரிசலாங்கண்ணிச் சாற்றில் ஊற வைத்து வெயிலில் காய வைத்து எடுத்து, ஒரு அகல் விளக்கில் விளக்கெண்ணெய் விட்டு அதில் காய்ந்த திரிகளைப் போட்டு எரிய விட வேண்டும் அதை ஒரு கொட்டாங்குச்சி அல்லது சட்டியால் பாதியாக மூட வேண்டும். அந்தக் கொட்டாங்குச்சி அல்லது சட்டியினுள் சந்தனம் தடவப்பட்டிருக்க வேண்டும். திரி எரிந்து மூடியுள்ள சட்டியில் கருப்பான பவுடர் மாதிரிப் புகை படியும். அத்துடன் கொஞ்சம் விளக்கெண்ணெய் கலந்து கண்களுக்கு மையாக உபயோகிக்கலாம்.
# வார்ப்புரு:Infobox martial artist


| subbox = }  
| bodyclass = vcard  
| headerstyle = background-color:}}  
| above =  
| abovestyle = background-color:}}  
| autoheaders = yes  

| title =  

| image = }}  
| caption = }  

| label1 = பிறப்பு  
| data1 = |}|}}}  

| label2 = இறப்பு  
| data2 = }}  

| label3 = இயற்பெயர்  
| data3 =  

| label4 = வேறு பெயர்கள்  
| data4 = }  
| class4 = nickname  

| label5 = புனைபெயர்  
| data5 = }  
| class5 = nickname  

| label6 = குடியிருப்பு  
| data6 = }  

| label7 = தேசியம்  
| data7 = }  

| label8 = உயரம்  
| data8 =  

| label9 = எடை  
| data9 =  
||lb|kg stlb|0|abbr=on}}}  
||kg|lb stlb|0|abbr=on}}}  
|}}  
}}  
}}  

| label10 = பிரிவு  
| data10 = }}  

| label11 = Reach  
| data11 =  
||in|cm|0|abbr=on}}}  
||cm|in|1|abbr=on}}}  
|}}  
}}  
}}  

| label12 = Style  
| data12 = }  

| label13 = Stance  
| data13 =  

| label14 = Fighting out of  
| data14 = }}  

| label15 = அணி  
| data15 = }  
| class15 = org  

| label16 = ஆசிரியர்(கள்)  
| data16 = }  

| label17 = பயிற்றுநர்  
| data17 = }  
| class17 = agent  

| label18 = தரம்  
| data18 = }  

| label19 = மற்போர்  
| data19 = }  

| label20 = செயல் ஆண்டுகள்  
| data20 = }}  

| data21 =  
|type = Professional boxing record  
|win = }}  
|kowin = }}  
|loss = }}  
|koloss = }}  
|draw = }}  
|nc = }}  
|win_ref = }  
|kowin_ref = }  
|loss_ref = }  
|koloss_ref = }  
|draw_ref = }  
|nc_ref = }  
}}  

| data22 =  
|type = காலுதைச்சண்டை record  
|win = }}  
|kowin = }}  
|loss = }}  
|koloss = }}  
|draw = }}  
|nc = }}  
}}  

| data23 = + 0}}}}}}}}}} + 0 + 0}}}}}}}}}} > 0|  
|type = |}}|Mixed martial arts record}}  
|win = + 0}} + 0}}}}}}}}}}  
|kowin = }}  
|subwin = }}  
|decwin = }}  
|dqwin = }}  
|otherwin= }}  
|loss = + 0}} + 0}}}}}}}}}}  
|koloss = }}  
|subloss = }}  
|decloss = }}  
|dqloss = }}  
|otherloss=}}  
|draw = }}  
|nc = }}  
}} }}  

| data24 =  
|type = |}}|Amateur record}}  
|win = }}  
|kowin = }}  
|subwin = }}  
|decwin = }}  
|loss = }}  
|koloss = }}  
|subloss = }}  
|decloss = }}  
|draw = }}  
|nc = }}  
}}  

| header25 = Other information  

| label26 = Occupation  
| data26 = }  
| class26 = role  

| label27 = University  
| data27 = }  

| label28 = Spouse  
| data28 = }  

| label29 = Children  
| data29 = }  

| label30 = Notable relatives  
| data30 = }  

| label31 = Notable students  
| data31 = }  

| label32 = Notable club(s)  
| data32 = }  

| label33 = Notable school(s)  
| data33 = }  

| label34 = இணையதளம்  
| data34 = }}  

| data35 =  

| data36 =  

| header37 = _BLANK_  
| data38 =  

| data65 = }}  
| data66 = }}  

| below =  

}}<noinclude>  

</noinclude>
# வளைவு ஆரம் (கணிதம்)


வடிவவியலில், ஒரு வளைவரையின் மீதுள்ள ஒரு புள்ளியிடத்து அவ்வளைவரையின் **வளைவு ஆரம்** (*radius of curvature*) *R* என்பது, அப்புள்ளியில் கிட்டத்தட்ட தரப்பட்ட வளைவரையை ஒத்தமையும் வட்டவில்லின் ஆரமாகும். வளைவு ஆரத்தின் மதிப்பு வளைவின் மதிப்பின் தலைகீழியாக இருக்கும்.  

தளத்திலமைந்த வளைவரையொன்றின் வளைவு ஆரம்:  

: <math>R = \frac{ds}{d\varphi} = \frac{1}{\kappa},</math>  

இங்கு *s* என்பது வளைவரை மீதுள்ள ஒரு நிலையான புள்ளியிலிருந்து காணப்படும் வில்லின் நீளம்; *φ* என்பது தொடுகோணம்; <math>\scriptstyle\kappa</math> வளைவு.  

- வளைவரையின் சமன்பாடு *y(x)* என கார்ட்டீசியன் ஆள்கூற்று முறைமையில் தரப்பட்டால் வளைவு ஆரம் (வளைவரையின் சமன்பாடு இருமுறை வகையிடத்தக்கதாக இருக்கும்பட்சத்தில்):

: <math>R =\ \frac { \(1 + y'^{\,2}\)^{3/2}}{y''}\,  
\qquad\mbox{where}\quad  
y' = \frac{dy}{dx},\quad y'' = \frac{d^2y}{dx^2},</math>  

| *z* | என்பது *z* இன் தனி மதிப்பைக் குறிக்கும்.  

வளைவரையின் சமன்பாடு *x(t)* and *y(t)*, என துணையலகுகளில் தரப்பட்டால் வளைவு ஆரம்:  
:<math>R = \;\\frac{ds}{d\varphi}\ \;= \;\\frac {\big({\dot{x}^2 + \dot{y}^2}\big)^{3/2}}{\dot {x}\ddot{y} - \dot{y}\ddot{x}}\,  
\qquad\mbox{where}\quad  
\dot{x} = \frac{dx}{dt},\quad\ddot{x} = \frac{d^2x}{dt^2},\quad  
\dot{y} = \frac{dy}{dt},\quad\ddot{y} = \frac{d^2y}{dt^2}.</math>  

## எடுத்துக்காட்டுகள்
### அரைவட்டங்களும் வட்டங்கள்
மேல் அரைத்தளத்தில் அமையும் *a* அலகு ஆரமுள்ள அரைவட்டத்தின் வளைவு ஆரம்:  
: <math>  
y=\sqrt{a^2-x^2}, \quad  
y'=\frac{-x}{\sqrt{a^2-x^2}}, \quad  
y''=\frac{-a^2}{(a^2-x^2)^{3/2}},\quad  
R=|-a| =a.  
</math>  

அரைத்தளத்தில் அமையும் *a* அலகு ஆரமுள்ள அரைவட்டத்தின் வளைவு ஆரம்:  
: <math>  
y=-\sqrt{a^2-x^2}, \quad  
R=|a|=a.  
</math>  

*a* அலகு ஆரமுள்ள வட்டத்தின் வளைவு ஆரம் *a*.  

### நீள்வட்டங்கள்
(சிவப்பு) மற்றும் அதன் மலரி (நீலம்). மிக அதிக மற்றும் மிகக் குறைந்த வளைவு ஆரம் கொண்ட புள்ளிகளாக அமையும் நீள்வட்டத்தின் முனைகள்.]]  
ஒரு நீள்வட்டத்தின் நெட்டச்சின் நீளம் 2*a* ; குற்றச்சின் நீளம் 2*b* எனில் நெட்டச்சின் முனைகள் மிகக்குறைந்த வளைவு ஆரம் கொண்ட புள்ளிகளாகவும் <math>\( R = \frac{b^2}{a} \) </math>, குற்றச்சின் முனைகள் மிகஅதிக வளைவு ஆரம் கொண்ட புள்ளிகளாகவும் <math>\( R = \frac{a^2}{b} \) </math> அமைகின்றன.  

## மேலும் பார்க்க
- வளைவு ஆரம்
# அல்செஸ்டிஸ்


**அல்செஸ்டிஸ்** கிரேக்கத் தொன்மவியலில் சொல்லப்பட்டுள்ள ஒரு பெண். இவள் தனது கணவன் மீது கொண்ட அன்பு காரணமாய் அறியப்படுகிறாள். குறிப்பிட்ட சூழ்நிலையில் இவளது கணவனுக்காக வேறு யாரேனும் உயிரைக் கொடுத்தால் ஒழிய அவன் வாழ இயலாது என்ற நிலை ஏற்பட்டது. அவனது வயதான பெற்றோர் கூட அவனுக்காக உயிர்விட முன்வரவில்லை. இந்நிலையில் அல்செஸ்டிஸ் தன் கணவனுக்காக உயிர் விட முன்வந்தாள். இவள் உயிர் பிரிய இவளது கணவன் உயிர்த்தெழுந்து கொண்டிருந்தான். இந்நிலையில் ஹீராக்கிள்ஸ் எமனுடன் போராடி இவளைக் காத்தான்.
# ஜோகனஸ் அல்தூசியஸ்


**ஜோகனஸ் அல்தூசியஸ்** (1563 – 1638) செருமானிய அரசியல் தத்துவவியலாளர். 1603 ஆம் ஆண்டில் பொலிட்டிகா என்றறியப்படும் அரசியல் முறைகளின் சுருக்கம் ("Politica Methodice Digesta, Atque Exemplis Sacris et Profanis Illustrata") என்ற நூலை இயற்றினார்.  

சட்டம், தத்துவம் ஆகியவற்றை இவர் ரைன் ஆற்றங்கரையில் அமைந்துள்ள இந்த நகரம் ஜெர்மனியின் மிகப் பழமையான கோல்ன் நகரிலும் பேசெல் பல்கலைக்கழகத்திலும் கற்றார்.  

இவரது நூலான பொலிட்டிக்கா நூற்றுக்கணக்கான அரசியல் தத்துவநூல்களால் மேற்கோள் காட்டப்பட்டுள்ளது.
# சென்னை இலௌகிக சங்கம்

**சென்னை இலௌகிக சங்கம்** (Madras Secular Society) என்பது 18 ஆம் 19 ஆம் நூற்றாண்டுகளில் தமிழ்நாட்டில் இயங்கிய ஒர் அமைப்பு ஆகும். சுயசிந்தனை (Free Thought), பகுத்தறிவு (Rationalism), சமயசார்பின்மை (Secularism), இறைமறுப்பு (Atheism) போன்ற கொள்கைகளை இந்த அமைப்பு முன்னிறுத்தியது. தற்காலத்தில் தமிழ்ச் சூழலில் இக் கொள்கைகள் பரவ இந்த அமைப்பு முக்கிய பங்காற்றியது.  

## வரலாறு
தொடக்கத்தில் (1878-_-1888 காலப் பகுதியில்) இந்த அமைப்பு இந்து சுயக்கியானிகள் சங்கம் (Hindu Free Thought Union) என்ற பெயருடன் இயங்கியது. அக் காலத்தில் இந்து என்பது இந்தியர்களைப் பொதுவாகக் குறித்தது. சுயக்கியானிகள் என்பது சுயசிந்தனையாளர்கள். இந்த அமைப்பின் பெயர் 1886 இல் சென்னை இலௌகிக சங்கம் என்று மாற்றப்பட்டது.  

## வெளியீடுகள்
- தத்துவ விவேசினி
- தத்துவ விசாரிணி
- The Philosophic Equirer - (ஆங்கில இதழ்)
- The Thinker - (ஆங்கில இதழ்)
# நாத்திகம் (இதழ்)

**நாத்திகம்** என்பது பி. இராமசாமி வெளியிட்ட தமிழ் இதழ் ஆகும். இறைமறுப்புக் கருத்துக்களையும், தி.மு.கவுக்கு எதிரான விமர்சனங்களையும் தாங்கி இந்த இதழ் நெடுங்காலம் வெளிவந்தது. இந்த இதழுக்கு எதிராக மு. கருணாநிதி, ம. கோ. இராமச்சந்திரன் உட்பட்டோர் 15 வழக்குகளையும், அரச சமய நிறுவனங்கள் 45 வழக்குகளையும் தொடுத்து ஆசிரியரை பெரும் நெருக்கடிக்கு உள்ளாக்கினர். இந்த வழக்குகளால் ஆசிரியர் சிறைத் தண்டனை, அபராதம் போன்ற தண்டனைகளை அனுபவித்தார்.  

## வரலாறு
நாத்திகம் என்ற பெயரிட்ட இதழைக் கொண்டுவருவதற்கு அண்ணாத்துரை எதிர்ப்புத் தெரிவித்தார். இந்த இதழ் வெளிவந்த போது, "நாத்திகம் மத எதிர்ப்புக் கொள்கை. அது தி.மு.க கொள்கையில்லை" என்று திமுக அறிவித்தது.
# தத்துவ விவேசினி

**தத்துவ விவேசினி** என்பது சுயசிந்தனை (Free Thought), பகுத்தறிவு (Rationalism), சமயசார்பின்மை (Secularism), இறைமறுப்பு (Atheism) போன்ற கொள்கைகளை முன்னிறுத்தி சென்னை இலௌகிக சங்கத்தால் 19 ஆம் நூற்றாண்டில் வெளியிடப்பட்ட ஓரு தமிழ் இதழாகும். இந்த இதழை பு. முனிசுவாமி நாயகர் முன்னின்று 1882 முதல், 1888 வரை நடத்தினார்.  

இதன் இதழ்களைத் தொகுத்து வே. ஆனைமுத்து இரு தொகுதிகளாக வெளியிட்டுள்ளார். இவ்விரு தொகுப்புக்களுக்கும் இவர் ஆராய்ச்சி முன்னுரைகளும் வழங்கி உள்ளார்.  

இந்த இதழை மறுத்து யாழ்ப்பாணத்தில் வெளிவந்த உதயபானு பத்திரிகையில் பல கட்டுரைகளும், அதன் தொகுப்பான ஈச்சுர நிச்சயம் என்ற நூலும் வெளியிடப்பட்டுள்ளன. இதனூடாக அக்காலத்தில் நடைபெற்ற கொள்கை விவாதத்தில் இந்த இதழ் முக்கிய பங்காற்றியுள்ளது என்பது தெளிவாகிறது.